Document ID: 31986D0008

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 20ής Ιανουαρίου 1986
για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά τις αμοιβαίες συναλλαγές τυριών
(86/8/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τον τον προσωρινό διακανονισμό για την ανάληψη συντονισμένων ενεργειών μεταξύ της Νορβηγίας και της Ευρωπαϊκής Οικονομικής Κοινότητας, όσον αφορά τις αμοιβαίες συναλλαγές τυριών (1),
την πρόταση της Επιτροπής,
Εκτιμώντας:
ότι ο παραπάνω διακανονισμός έληξε στις 31 Δεκεμβρίου 1985 και ενδείκνυται, με βάση την αποκτηθείσα πείρα, να συναφθεί νέα συμφωνία·
ότι η Επιτροπή διεξήγε για το θέμα αυτό διαπραγματεύσεις με το Βασίλειο της Νορβηγίας, οι οποίες κατέληξαν σε ικανοποιητική συμφωνία,
ΑΠΟΦΑΣΙΖΕΙ:
Άρθρο 1
Η Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, όσον αφορά τις αμοιβαίες συναλλαγές τυριών, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Εξουσιοδοτείται ο Πρόεδρος του Συμβουλίου να ορίσει το πρόσωπο που είναι αρμόδιο για να υπογράψει τη συμφωνία που αναφέρει το άρθρο 1 δεσμεύοντας την Κοινότητα.
Βρυξέλλες, 20 Ιανουαρίου 1986.

Labels: 17
3
12
18
15